pythainlp/thai_wikipedia_clean_20230101 huggingface dataset:
สืบเนื่องจาก พระที่นั่งต่าง ๆ ในพระราชวังสวนดุสิต ซึ่งพระองค์โปรดให้สร้างขึ้น ณ ตำบลสามเสน คับแคบ ไม่กว้างขวางพอแก่การพระราชพิธีต่าง ๆ จึงเห็นควรให้ก่อสร้างพระที่นั่งองค์ใหม่นี้ และ พระราชมณเฑียรที่เรียกว่า "หมู่พระอภิเนาว์นิเวศน์" ในพระบรมมหาราชวัง ซึ่งสร้างขึ้นในสมัย ของพระบรมชนกนาถ พระบาทสมเด็จพระจอมเกล้าเจ้าอยู่หัว ได้ทรุดโทรมอย่างรวดเร็ว ไม่สามารถจะบำรุงรักษาต่อไปได้ ครั้นจะสร้างขึ้นใหม่ สถานที่ในพระบรมมหาราชวังก็คับแคบ ด้วยเหตุนี้เองพระบาทสมเด็จพระจุลจอมเกล้าเจ้าอยู่หัวจึงทรงพระกรุณาโปรดเกล้าฯ ให้สร้างขึ้นโดยตั้งอยู่ในทางด้านทิศตะวันออกของพระที่นั่งอัมพรสถาน เพื่อใช้เป็นสถานที่เสด็จออกมหาสมาคม
พระองค์ได้เสด็จพระราชดำเนินไปทรงวางศิลาฤกษ์ในวันที่ 11 พฤศจิกายน พ.ศ. 2451 พร้อมทั้งพระราชทานชื่อพระที่นั่งว่า พระที่นั่งอนันตสมาคม ซึ่งเป็นชื่อพระที่นั่งองค์หนึ่งภายในพระอภิเนาว์นิเวศน์ พระบรมมหาราชวังที่สร้างขึ้นในรัชสมัยพระบาทสมเด็จพระจอมเกล้าเจ้าอยู่หัว แต่ด้วยสภาพที่ทรุดโทรมยากแก่การบูรณะจึงได้รื้อลง
พระที่นั่งอนันตมหาสมาคมออกแบบโดยมาริโอ ตามานโญ โดยมีเจ้าพระยายมราช (ปั้น สุขุม) เป็นแม่กองจัดการก่อสร้าง และมี พระยาประชากรกิจวิจารณ์ (โอ อมาตยกุล) เป็นผู้ช่วย แต่พระบาทสมเด็จพระจุลจอมเกล้าได้เสด็จสวรรคตก่อนที่พระที่นั่งจะสร้างเสร็จสมบูรณ์ อย่างไรก็ตาม พระบาทสมเด็จพระมงกุฎเกล้าเจ้าอยู่หัวก็ทรงพระกรุณาโปรดเกล้าฯ ให้ดำเนินการก่อสร้างพระที่นั่งต่อไปจนเสร็จสมบูรณ์เมื่อปี พ.ศ. 2458 โดยใช้ระยะเวลาก่อสร้างทั้งสิ้น 8 ปี ใช้งบประมาณประมาณ 15 ล้านบาท
พระที่นั่งอนันตมหาสมาคม มีลักษณะสถาปัตยกรรมแบบนีโอเรอเนสซองส์ (Neo Renaissance) และนีโอคลาสสิก (Neo classic) โดยตกแต่งพระที่นั่งด้วยหินอ่อน ซึ่งสั่งมาจากเมืองคาร์รารา ประเทศอิตาลี โดยมีจุดเด่น คือ มีหลังคาโดมคลาสสิกของโรมอยู่ตรงกลาง และมีโดมเล็ก ๆ โดยรอบอีก 6 โดม รวมทั้งสิ้นมี 7 โดม โดยโดมทั้งหมดทำขึ้นจากทองแดง (ต่อมาเกิดสนิมสีเขียวขึ้นตามกาลเวลา) ขนาดขององค์พระที่นั่งฯ ส่วนกว้างประมาณได้ 49.50 เมตร ยาว 112.50 เมตร และสูง 49.50 เมตร
ลักษณะของโดมมีอิทธิพลมาจากโดม วิหารเซนต์ปีเตอร์ แห่งนครรัฐวาติกัน และโบสถ์เซนต์ปอลแห่งกรุงลอนดอน ประเทศอังกฤษ
ภายในพระที่นั่ง บนเพดานโดมมีภาพเขียนเฟรสโก เขียนบนปูนเปียก ซึ่งภาพจะติดทนกว่าภาพที่เขียนบนปูนแห้ง (ภาพจิตรกรรมไทยนิยมเขียนแบบปูนแห้ง) เกี่ยวกับ พระราชกรณียกิจที่สำคัญ ของพระเจ้าอยู่หัวรัชกาลที่ 1-6 จำนวน 6 ภาพ โดยฝีมือเขียนภาพของ นายซี. รีโกลี และศาสตราจารย์แกลิเลโอ กินี
เรือนยอดบรมมังคลานุสรณีย์.
"เรือนยอดบรมมังคลานุสรณีย์" เป็นเรือนยอดทรงไทยล้วน ตั้งอยู่ที่ทิศตะวันออกของพระที่อนันตสมาคม สร้างขึ้นโดยสถาบันสิริกิติ์ มูลนิธิส่งเสริมศิลปาชีพ ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จัดสร้างขึ้นในโอกาสมหามงคลที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงครองสิริราชสมบัติครบ 70 ปี และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระชนมพรรษาครบ 7 รอบ ตั้งแต่กุมภาพันธ์ 2557 ถึงเดือนมิถุนายน 2559 เรือนยอดนี้ออกแบบมาทั้งหมด 9 ยอด ซึ่งถือเป็นอาคารที่มีจำนวนยอดปราสาทมากที่สุดในประวัติศาสตร์สถาปัตยกรรมของกรุงรัตนโกสินทร์ นับตั้งแต่สมัยรัชกาลที่ 5 ที่มี 5 ยอด
พระที่นั่งอนันตสมาคมได้ทำหน้าที่เป็นรัฐสภาแห่งแรกของประเทศไทย เนื่องจากในช่วงที่เพิ่งเปลี่ยนแปลงการปกครองเป็นระบอบประชาธิปไตย อันมีพระมหากษัตริย์เป็นประมุข ได้ใช้พระที่นั่งองค์นี้ในการประชุมสภาผู้แทนราษฎร ก่อนที่จะย้ายไปอยู่ ณ อาคารรัฐสภาแห่งที่สอง ซึ่งตั้งอยู่ข้าง ๆ พระที่นั่งองค์นี้ พระที่นั่งอนันตสมาคม ยังเป็นสถานที่ประกอบพระราชพิธี รัฐพิธี สำคัญ ๆ มากมาย อาทิ รัฐพิธีพระราชทานรัฐธรรมนูญแห่งราชอาณาจักรไทย พระราชพิธีสถาปนา สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร พระราชพิธีสมโภชเดือนและขึ้นพระอู่ พระเจ้าหลานเธอ พระองค์เจ้าทีปังกรรัศมีโชติ และการเสด็จออกมหาสมาคมของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรอีก 4 ครั้ง
นอกจากนี้ พระที่นั่งอนันตสมาคมยังเคยใช้เป็นสถานที่จัดการประชุมผู้นำเขตเศรษฐกิจเอเปคในปี พ.ศ. 2546
สารประกอบ
สารประกอบ เป็นสารเคมีที่เกิดจากธาตุเคมีตั้งแต่สองตัวขึ้นไปมารวมตัวกันโดย พันธะเคมีด้วยอัตราส่วนของส่วนประกอบที่แน่นอน ตัวอย่าง เช่น ไดไฮโรเจนโมน็อกไซด์ หรือ น้ำ มีสูตรเคมีคือ H2Oซึ่งเป็นสารที่ประกอบด้วย ไฮโดรเจน 2 อะตอม และ ออกซิเจน 1 อะตอม
ในสารประกอบอัตราส่วนของส่วนประกอบจะต้องคงที่และตัวชี้วัดความเป็นสารประกอบที่สำคัญคือ คุณสมบัติทางกายภาพ ซึ่งจะแตกต่างจาก ของผสม (mixture) หรือ [อัลลอย] (alloy) เช่น ทองเหลือง (brass) ซูเปอร์คอนดักเตอร์ YBCO, สารกึ่งตัวนำ อะลูมิเนียม แกลเลียม อาร์เซไนด์ (aluminium gallium arsenide) หรือ ช็อคโกแลต (chocolate) เพราะเราสามารถกำหนดอัตราส่วนของ ของผสมได้
ตัวกำหนดคุณลักษณะเฉพาะของสารประกอบที่สำคัญคือ สูตรเคมี (chemical formula)
ซึ่งจะแสดงอัตราส่วนของอะตอมในสารประกอบนั้น ๆ และจำนวนอะตอมในโมเลกุลเดียว เช่น สูตรเคมีของ อีทีน (ethene) จะเป็นC2H4 ไม่ใช่ CH2)
สูตรไม่ได้ระบุว่าสารประกอบประกอบด้วยโมเลกุล เช่น โซเดียมคลอไรด์ (เกลือแกง, NaCl) เป็น สารประกอบไอออนิก (ionic compound)
https://th.wikipedia.org/wiki/%E0%B9%80%E0%B8%9F%E0%B8%AA_%28%E0%B8%9F%E0%B8%B4%E0%B8%AA%E0%B8%B4%E0%B8%81%E0%B8%AA%E0%B9%8C%29
รายชื่อธาตุ
ซูเปอร์เซนไท
ขบวนการ 5 จอมพิฆาต โกเรนเจอร์
ขบวนการ 5 จอมพิฆาต โกเรนเจอร์  เป็นภาพยนตร์ ขบวนการนักสู้ ขบวนการแรกผลิตโดยบริษัท โตเอะ และ อิชิโนโมริ โปรดักชั่น ซึ่งสร้างโดยโชทาโร่ อิชิโนะโมริ และออกอากาศทาง สถานีโทรทัศน์เพื่อการศึกษาแห่งประเทศญี่ปุ่น (NET) (ชื่อเดิม ทีวีอาซาฮี) ในประเทศญี่ปุ่น เริ่มฉายตั้งแต่วันที่ 5 เมษายน พ.ศ. 2518 ถึง 26 มีนาคม พ.ศ. 2520 โดยมีตอนทั้งสิ้น 84 ตอน เป็นขบวนการนักสู้ที่มีตอนฉายมากที่สุด
ในประเทศไทย ลิขสิทธิ์ในการจัดจำหน่าย โกเรนเจอร์ (ฉบับทีวีซีรีส์) คือ โรส มีเดียแอนด์เอนเตอร์เทนเมนท์ ฉายทาง สถานีวิทยุโทรทัศน์กองทัพบกช่อง 5 ในรายการ แก๊งการ์ตูน ทุกเช้าวันอาทิตย์ เวลา 7.30-8.00 น. ของช่วงที่ 3 โดยเริ่มฉายในวันที่20 กันยายน พ.ศ. 2552 ถึงวันที่ 19 กันยายน พ.ศ. 2553 ปัจจุบันลิขสิทธิ์ถูกต้องเป็นของบริษัท ทีไอจีเอ
เมื่อความสงบสุขของโลกถูกคุกคามด้วยกองทัพกางเขนดำ ดังนั้น ทางสมาพันธ์นานาชาติจึงได้จัดตั้ง กองกำลัง “EAGLE” (EArth Guard LEague) ขึ้นเพื่อต่อกรกับการคุกคามอันแสนร้ายกาจนั้น ซึ่งได้กระจายอยู่ตามบล็อกต่างๆทั่วโลก และบล็อกที่ใหญ่ที่สุดแห่งหนึ่งนั้นก็คือ ญี่ปุ่นนั้นเอง กองทัพกางเขนดำที่แสนน่าสพรึงกลัว ได้ขนทัพ พร้อมกับได้ส่ง หุ่นดัดแปลงทีแข็งแกร่งที่สุด บุกเข้าโจมตีกองกำลังอีเกิ้ล สาขาญี่ปุ่น โดยส่งหน้ากากทองคำโจมตีฐานคันโต หน้ากากนักรบโจมตีฐานโทโฮคุ หน้ากากทองแดงโจมตีฐานคิวชู หน้ากากหยกโจมตีฐานฮอกไกโด และหน้ากากแก๊สพิษโจมตีฐานโอซาก้า ตลอดทางกองทัพกางเขนดำได้ทำการเข่นฆ่าทุกคนที่ต่อต้าน แต่ทว่า ได้มีหนุ่มสาว 5 คนได้รอดชีวิตราวกับปาฏิหาร ทำให้ทั้ง5 คนนั้นได้ปฏิญาณตนว่า จะกำจัดและล้างแค้นพวกกองทัพกางเขนดำให้จงได้ จากนั้นพวกเขาได้รับชุดปฏิบัติการที่แสนล้ำสมัย พร้อมด้วยอาวุธพิเศษที่ได้พัฒนาและผลิตขึ้นด้วยองค์กร อีเกิ้ล เพื่อเข้าห้ำหั่นกับเหล่ากองทัพกางเขนดำและปกป้องสันติสุขของโลกสืบไป
ยานพาหนะของโกเรนเจอร์.
ใน โกเรนเจอร์ จะมีพาหนะหลายรูปแบบ และใช้ในวัตถุประสงค์ที่ต่างกัน เช่น
กองทัพกางเขนดำ.
กองทัพไซบอร์กก่อการร้ายระดับโลกมีเป้าหมายที่จะยึดครองโลกและทำให้มนุษย์สูญพันธุ์ โดยผู้นำคือ ผู้บัญชาการแห่งกองทัพกางเขนดำ พวกมันใช้เทคโนโลยีล้ำสมัยและเหล่าไซบอร์กเพื่อโจมตีหน่วย EAGLE และ โกเรนเจอร์
ถึงจะกำจัดแม็กม่าลงได้
รายชื่อตอนและอมนุษย์กางเขนดำที่ปรากฏ.
1.ดวอาทิตย์สีแดง! โกเรนเจอร์ไร้เทียมทาน (真赤な太陽！無敵ゴレンジャー):หน้ากากทองคำ
2.แผ่นดินสีฟ้า! แผนการทะเลทรายแห่งความตาย (青い地球！死の砂漠化計画):หน้ากากนักรบ
3.การตอบโต้ครั้งใหญ่! พายุสีเหลือง (黄色いつむじ風):หน้ากากสัมฤทธิ์
4.ลูกเตะสีแดง! พิชิตระเบิดราพิษ (紅のキック！砕けミクロ大作戦):หน้ากากหยก
5.ความโกรธเกรี้ยวมิโด! มนุษย์ก๊าซไร้เทียมทาน (みどり色の怒り 不死身ガス人間):หน้ากากก๊าซพิษ
6.ความลึกลับสีแดง! ไล่ล่าสายลับกลางทะเลสาบ (赤い謎！スパイルートを海に追え):หน้ากากกรงเหล็ก
7.แสงจันทร์สีชมพู! กองทัพมนุษย์หมาป่า (ピンクの月光！オオカミ部隊):หน้ากากแสงจันทร์
8.ความหวาดกลัวสีดำ! ผู้รอบสังหารเขี้ยวอสรพิษ (黒い恐怖！殺しの毒牙):หน้ากากอสรพิษ
9.ไม้คาถาสีฟ้า แผนการขโมยวาลิบูน (青い影法師 バリブルーン秘密戦略):หน้ากากแม่มด
10.บอลลูนสีแดง! พายุความเร็ว 100 เมตร (赤い風船！風速100メートル):หน้ากากปีก
11.ความหวั่นไหวสีเขียว! หนีตายจากนรก (みどり色の戦慄！耳地獄からの脱出):หน้ากากใบหู
12.พลังงานสีเงิน! เผาผลาญขุมนรก (銀色の超エネルギー！焦熱地獄):หน้ากากความร้อนเงิน
13.ความลับสีชมพู! กำจัดมนุษย์ระเบิด (ピンクの秘密！人間爆弾を倒せ):หน้ากากเขากวาง
14.โลงศพสีแดง! คฤหาสน์ปีศาจของโครงกระดูก (赤い棺桶！ドクロ屋敷の怪):หน้ากากโครงกระดูก
15.ป้อมปราการสีฟ้าอันยิ่งใหญ่ วาลิบูลออกอาละวาด (青い大要塞！大暴れバリブルーン):หน้ากากสายรุ้ง
16.ความประหลาดสีขาว! ดวงตาในกระจก (白い怪奇！鏡の中の目):หน้ากากกระจก
17.สวนสนุกสีม่วง! สุสานของอมนุษย์(むらさき色の遊園地！悪魔の墓場):หน้ากากเส้นผมดำ
18.การท้าทายของกางเขนดำ! (ลับ) ยุทรการโจมตี (戦慄の黒十字軍！（秘）作戦で攻撃せよ):หน้ากากนัยตาเดียว
19.ประกายสีฟ้า! ล่องลอยทะเล สายลับประจัญบาน (青い火花！海に浮かぶスパイ戦線):หน้ากากดาบ
20.ศึกต่อสู้ตายสีแดง! หน้ากากสุริยันปะทะอาคะเรนเจอร์ (真赤な死闘！日輪仮面対アカレンジャー):หน้ากากสุริยัน
21.ความหน้าทึ่งสีฟ้า! เรือเวหาแห่งโบราณ(青い驚異！古代から来た怪飛行船):หน้ากากลูกตุ้ม
22.การโจมตีทางอากาศสีเหลือง ฝันร้ายของแอตแลนติก(黄色い空襲！アトランティスの悪夢):หน้ากากเฟือง
23.ศึกทางอากาศของมิโด! จุดจบของเรือเวหาแห่งโบราณ(みどりの空中戦！怪飛行船の最期):หน้ากากลวดเหล็ก
24.ความโกรธสีฟ้า! การกลับโต้ครั้งใหญ่ของมิโดเมรัน(青い怒り！強烈ミドメラン大逆襲):หน้ากากมีดโกน
25.สายฟิวส์สีแดง! การโจมตีตอปิโดของหน้ากากแปดตา(真赤な導火線！八ツ目の魚雷攻撃):หน้ากากแปดตา
26.เจ็ดสีผันแปร! ความน่ากลัวของแพทย์พิษ(青すじ七変化！恐怖の毒薬博士):หน้ากากเส้นเลือดสีฟ้า
27.วัตถุสีเหลืองQ! ฐานทัพโกเรนเจอร์ SOS(黄色い物体Q! ゴレンジャー基地SOS):หน้ากากเหล็บเหล็ก
28.การระเบิดครั้งใหญ่สีแดง! แทรกซึมเข้าไปในฐานใต้ดิน(赤い大噴火！地底基地に潜入せよ):หน้ากากหวีเหล็ก
29.ไล่ล่าสีแดง! ตรารถไฟลึกลับ(赤い追撃！なぞの封印列車):หน้ากากประตู
30.เสาไฟสีทอง! การระเบิดอันหน้าสะพรึงกลัว(金色の火柱！機雷連続大爆発):หน้ากากปรมณู
31.ความท้าทายสีดำ! ความโกรธห้าดาวแห่งความยุติธรรม(黒い挑戦状！怒れ五つの正義の星):หน้ากากวงเหล็ก
32.อากาศร้อนสีฟ้า! วาลิบูลติดต่อไม่ได้(青い熱風！バリブルーン応答なし):หน้ากากต่อไม้
33.เป้าหมายสีแดง! การปรากฏตัวของโกเรนเจอร์ตัวปลอม(赤い標的！にせものゴレンジャー出現):หน้ากากเจ้าหญิงเหล็ก
34.เกมสอดแนมสีแดง! พลังของ YTC(黄色いスパイ戦！見たかYTCの威力):หน้ากากหน้าแดง
35.อมนุษย์นกยักษ์สีดำ! กองทัพคอนดอร์บุกจู่โจม(黒い大怪鳥！コンドラー戦斗爆撃隊):หน้ากากเหล็ก
36.ควาโหดร้ายสีแดง! การเคลื่อนตัวของป้อมปราการอันไร้เทียมทาน(真赤な猛進撃！動く要塞無敵戦艦):หน้ากากเรือรบ
37.แสงสว่างแห่งสีขาว! หัวหน้ากางเขนดำเผยโฉม(真白い閃光！黒十字総統の正体):หน้ากากส้อม
38.หน้าผาสีนํ้าเงิน ล่ามขุมทรัพย์โจรสลัด(青い断崖！悪魔の海賊宝さがし):หน้ากากโจรสลัด
39.ทะเลสีแดงของญี่ปุ่น! อุกาบาตพลังจิต(真赤な日本海！怪隕石の超能力):หน้ากากหน้าหิน
40.การแก้แค้นสีแดงของปีศาจร้าย! อเวจีของโมโมะเรนเจอร์(紅の復讐鬼！地獄のモモレンジャー):หน้ากากกระดิ่งเหล็ก
41.การโต้กลับสีดำครั้งใหญ่! การเผชิญหน้าที่หาดทรายทตโตะริ(黒い大逆転！鳥取砂丘の攻防戦):หน้ากากราชสีห์เหล็ก
42.มนุษย์เหล็กสีดำควายตาย! ลาก่อนวาริบูล(黒の鉄人死す！さらばバリブルーン):หน้ากากหุ่นเหล็ก เตมูจิน โชกุน
43.นกฟินิส์สีแดง! การปรากฏตัวของวาริโดรินที่แข็งแกร่ง(真赤な不死鳥 無敵バリドリーン登場):หน้ากากเพรช
44.รถถังสีนํ้าเงิน! วาริแทงค์ ออกรบ(青い万能戦車！バリタンク発進):หน้ากากไฟฟ้า
45.ดาบฉลามแห่งความมืด! ผุ้รอบสังหารในทะเลลึก(暗黒の剣鮫！海の殺し屋襲来):หน้ากากดาบฉลาม
46.สุดยอดด่วนสีดำ! หน้ากากรถไฟผู้หลบหนียังบ้าคลั่ง(黒い超特急！機関車仮面大暴走):หน้ากากรถไฟ
47.การโต้กลับสีแดง! ความโกรธของโกเรนเจอร์(赤い大逆襲！怒りのゴレンジャー):หน้ากากเขี้ยวนก
48.ฐานทัพคลังสินค้าสีดำ! วิกฤตภัยสวนสนุก(黒い補給基地！遊園地危機一髪):หน้ากากกล้องถ่ายรูป
49.มิโดร หลบหนีครั้งใหญ่! ไขปริศนาของนาซี(みどりの大脱走！卍のトリックプレイ):หน้ากากหัวเขา
50.ความลับของปีสีฟ้า! อันตราย วาริโดริน(青い翼の秘密！危うしバリドリーン):หน้ากากกับดักเหล็ก
51.ผลิตธนบัตรปลอมสีฟ้า! มือปืนยามอาทิตย์อัศดง(青いニセ札づくり！夕陽のガンマン):หน้ากากมือปืน
52.ปีศาจโทรศัพท์สีชมพู!สายสังหารทางโทรศัพท์(ピンクの電話鬼！殺しのダイヤル):หน้ากากโทรศัพท์
53.ราชาโฮมรันสีแดง!จำนวนหนึ่งแต้มมรณะ(赤いホームラン王！必殺の背番号1):หน้ากากเบสบอล
54.การท้าทายสีแดง!การประทุครั้งใหญ่ของภูเขาไฟ(真赤な挑戦！火の山最期の大噴火):หน้ากาภูเขาไฟ แม็กม่า โชกุน
55.นายพลทอง ไดโชกุน!คำสาปของทุตอังค์อามุน(金色の大将軍！ツタンカーメンの呪い):หน้ากากหูยักษ์
56.วันหยุดฤดูร้อนสีฟ้า! นักฆ่าชายฝั่งของปีศาจ(青い夏休み！魔の殺人海岸):หน้ากากก๊อกนํ้า
57.วงล้อมสีดำ! เป็กกี้ห้าหน้า(黒い包囲網！五つの顔のペギー):หน้ากากหงอนไก่
58.ความทะเยอทะยานสีแดง! ปราสาททองคำผู้นำกางเขนดำ(真赤な野望！総統閣下の黄金城):หน้ากากพาราโบล่า
59.อนาเขตสีแดง! ความลับของทองคำอันมหาศาล(真赤な南国！謎のゴールド大作戦):หน้ากากนกแห่งอเวจี
60.ทะเลสีฟ้าคราม! ปริศนาเกาะป้อมปราการ(青い瀬戸内海！浮ぶ秘密要塞島):หน้ากากเปลือกหอย
61.กำปั้น KO สีชมพู! เผด็จศึกเอนเดอร์บอล(桃色のKOパンチ！エンドボール勝負):หน้ากากรองเท้า
62.ความแปลกประหลาดสีขาด! กับดักห้องแห่งความตาย(白い怪奇！死神館の罠):หน้ากากอวาล่า
63.ไฟฟ้าสีดำ! ปืนใหญ่ยิงสู่ท้องฟ้า(黒い電光石火！飛び出す大砲):หน้ากากทีวี
64.UFOสีฟ้า!! หน่วยรบอวกาศจู่โจมทางอากาศ(青いUFO!! 宇宙軍団大襲来):หน้ากากนาฬิกา
65.กองกำลังเดนตายสีแดง!! ปราสาทกางเขนดำ(真赤な決死隊!! 殴りこみ黒十字城):หน้ากากเศษใบไม้
66.การแลกเปลี่ยนตัวประกันสีแดง!! บันโดลาระเบิดครั้งใหญ่(赤い人質交換!! バットラー大爆撃):หน้ากากกังหันลม
67.รอยบาดแผลสีแดง!! คิเรนเจอร์ตายยามอาทิตย์อัศดง(真赤な特攻!! キレンジャー夕陽に死す):หน้ากากมีดเปิดกระป๋อง
68.การประท้วงสีชมพู!! เข็ม เข็ม เข็มมฤตยู(ピンクの反乱!! 針・針・針の大攻撃):หน้ากากเข็มฉีดยา
69.อาวุธใหม่ห้าสี!! ออกประจัญบานวาริคิคิวน์(五色の新兵器!! バリキキューン発進):หน้ากากสับปะรด
70.การตอบโต้สีฟ้า!! หยุดหยั่งรถไฟอวกาศ(青い逆襲!! 宇宙特急をストップせよ):หน้ากากยางรถ
71.การต่อสู้ครั้งใหญ่สีแดง!! แผนการเคลื่อนโลก(真赤な大決戦!! 地球移動計画):หน้ากากเปียโน
72.ความลับสีฟ้า!! ถอดชิ้นส่วนวาริโดริน(青い機密!! 解体されたバリドリーン):หน้ากากสมอเรือ
73.ลมกรดสีดำ!! การแข่งขัน "เกมเส้นตรง"(黒いつむじ風!! 勝負だ！一直線):หน้ากากเคนโด้
74.คลื่นเหยือกแข็งสีฟ้า!!แผนการแช่แข็งขั้วโลก(青い大寒波!! 地球氷づけ作戦):หน้ากากแว่นตา
75.เปลวไฟสีแดง!! ทฤษฎีของหน้ากากเตา(真赤な火炎地獄!! ストーブ仮面の陰謀):หน้ากากเตาไฟ
76.รอบสุ่มสีแดง!! ตัวฉันก็คือ ไคโจ สึโยชิ？(真赤な潜入!! 君は海城剛を見たか？):หน้ากากแมงมุมเหล็ก
77.ความหน้าสะพรึงกลัวสีดำ!! หญิงสาวดูดเลือด(黒い恐怖!! 吸血へび女):หน้ากากงูเหล็ก
78.คลื่นรบกวนสีดำ!! เสียงคำรามของสัตว์ดึกดำบรรพ์(黒い妨害電波!! 原始の雄叫び):หน้ากากแมมมอธ
79.ไล่ล่าสีแดง!! นักฆ่าไร้ตัวตน(真赤な追跡!! 姿なき暗殺者の正体):หน้ากากสเก็ต
80.ข้ามแดนศัตรูสีแดง! หลบหนีสู่ความหวัง(真赤な敵中横断！希望への脱出):หน้ากากพยัคฆ์เหล็ก
81.ความหน้าสงสัยสีดำ!! กับดักของสายลับมือสังหาร(黒い疑惑!! 殺人スパイの罠):หน้ากากกาเหล็ก
82.นักมายากลสีดำ!! ความลึกลับของโรงละครสัตว์(黒い魔術師!! 人形館の怪?!):หน้ากากโยโย่
83.รักแรกสีส้ม!! เมืองถูกหมายหัว(オレンジ色の初恋!! 吼える大都会):หน้ากากเสือ
84.ชัยชนะครั้งใหญ่สีแดง!! ส่องแสงตลอดไป ดาวทั้งห้าดวง(真赤な大勝利!! 永久に輝け五ツ星):หน้ากากทอง ไดโชกุน - ผู้บัญชาการแห่งกองทัพกางเขนดำ
เต้านม  คืออวัยวะส่วนหนึ่งของร่างกายผู้หญิงอยู่บริเวณหน้าอกทั้งสองข้าง เต้านมของเด็กหญิงจะแบนราบ และจะพัฒนาขยายขึ้นในช่วงที่ผู้หญิงเริ่มเป็นวัยรุ่น เต้านมใช้สำหรับป้อนนมเด็ก โดยเมื่อผู้หญิงมีลูกเต้านมจะผลิตน้ำนม การแสดงเต้านมในที่สาธารณะจะถูกห้ามตามกฎหมายในขณะที่บางสถานที่จะสามารถแสดงได้
เต้านมหรือหน้าอก ยังเป็นสัญลักษณ์ที่ใช้แสดงถึงความเป็นผู้หญิง ซึ่งเทคโนโลยีในปัจจุบัน สามารถแก้ไขตกแต่งลักษณะภายนอกของเต้านมให้มีลักษณะตามต้องการได้ เช่น การศัลยกรรมหน้าอกให้ใหญ่ขึ้นหรือทำให้เล็กลง การเปลี่ยนรูปทรงให้สวยงามขึ้น การลดการหย่อนคล้อยลง ทั้งนี้การจะทำการศัลยกรรมหน้าอกนั้น จำเป็นต้องทำโดยแพทย์ผู้เชี่ยวชาญเฉพาะด้านเท่านั้น
โครงกระดูก
ระบบโครงกระดูก (skeletal system) คือระบบทางชีววิทยาที่ใช้เป็นส่วนหนึ่งของโครงสร้างสิ่งมีชีวิต แบ่งออกเป็น 3 ประเภทคือ ระบบโครงกระดูกภายนอก (exoskeleton) พบในสัตว์ประเภทแมลง หรือหอย เป็นโครงสร้างแข็งภายนอกปกป้องร่างกาย ระบบโครงกระดูกภายใน (endoskeleton) พบในสัตว์มีกระดูกสันหลัง เช่นกระดูกมนุษย์ หรือกระดูกในสัตว์ประเภทปลาที่เรียกว่า ก้าง และ ระบบโครงกระดูกของเหลว (hydrostatic skeleton) เป็นระบบโครงสร้างที่ใช้ของเหลว เช่น เลือด เป็นส่วนประกอบ พบตามสัตว์ไม่มีกระดูกสันหลัง เช่น แมงกะพรุน
กระดูก
กระดูก เป็นอวัยวะที่ประกอบขึ้นเป็นโครงร่างแข็งภายใน (endoskeleton) ของสัตว์มีกระดูกสันหลัง หน้าที่หลักของกระดูกคือการค้ำจุนโครงสร้างของร่างกาย การเคลื่อนไหว การสะสมแร่ธาตุและการสร้างเซลล์เม็ดเลือด
กระดูกเป็นอวัยวะที่ประกอบด้วยเนื้อเยื่อกระดูก (osseous tissue) ที่มีความแข็งแรงแต่มีน้ำหนักเบา การเจริญพัฒนาของเนื้อเยื่อกระดูกในรูปแบบที่แตกต่างกัน ทำให้กระดูกเป็นอวัยวะที่มีหลายรูปร่างลักษณะ เพื่อให้สอดคล้องกันกับการทำงานของกระดูกในแต่ละส่วน เช่นกะโหลกศีรษะ (skull) ที่มีลักษณะแบนแต่แข็งแรงมาก เพื่อป้องกันการกระทบกระเทือนของสมอง หรือกระดูกต้นขา (femur) ที่มีลักษณะยาวเพื่อเป็นจุดเกาะของกล้ามเนื้อต่าง ๆ ที่เกี่ยวข้องกับการเคลื่อนไหวของรยางค์ล่าง เป็นต้น
ลักษณะทั่วไปของกระดูก.
โครงสร้างของกระดูก.
กระดูกไม่ได้เป็นโครงสร้างที่แข็งทึบเพียงอย่างเดียว หากแต่มีช่องว่างที่อยู่ระหว่างโครงสร้างแข็ง ในกระดูกแบบยาว จะพบว่าด้านนอกของกระดูกจะมีเนื้อกระดูกที่แข็งมาก ๆ ซึ่งเรียกส่วนนี้ว่า กระดูกเนื้อแน่น (compact bone) ซึ่งมีช่องว่างของเนื้อกระดูกน้อยมาก และคิดเป็นประมาณ 80% ของเนื้อกระดูกในผู้ใหญ่ ส่วนชั้นในของกระดูกจะมีลักษณะที่โปร่งคล้ายเส้นใยสานกัน เรียกว่า กระดูกเนื้อโปร่ง (spongy/cancellous bone) ซึ่งทำให้กระดูกมีความเบา และเป็นที่อยู่ของหลอดเลือดและไขกระดูก (marrow) นอกสุดของกระดูกจะมีเยื่อหุ้มกระดูก (periosteum) หุ้มอยู่โดยรอบ และมีหลอดเลือดและเส้นประสาทมาเลี้ยงเนื้อกระดูก ยกเว้นที่บริเวณข้อต่อ จะไม่มีเยื่อหุ้มกระดูกอยู่
จุลกายวิภาคศาสตร์.
เนื้อเยื่อพื้นฐานของกระดูกคือเนื้อเยื่อเกี่ยวพันชนิดพิเศษ เรียกว่าเนื้อเยื่อกระดูก (osseous tissue) ประกอบขึ้นจากวัสดุคอมโพสิทที่มีความแข็งแรงแต่มีน้ำหนักน้อย ซึ่งส่วนใหญ่จะประกอบด้วยแคลเซียมฟอสเฟต (calcium phosphate) ในรูปของแคลเซียมไฮดรอกซีอะพาไทท์ (calcium hydroxyapatite) ซึ่งเป็นสารประกอบที่มีความแข็งเกร็ง (rigidity) สูง และต่อต้านแรงกดได้มาก นอกจากนี้ยังมีคอลลาเจน (collagen) เป็นโปรตีนเส้นใยที่ช่วยเพิ่มความยืดหยุ่นของกระดูก
เมื่อดูโครงสร้างของกระดูกเนื้อแน่นใต้กล้องจุลทรรศน์ จะพบว่าเนื้อเยื่อกระดูกมีลักษณะที่เป็นวงซ้อน ๆ กัน โดยที่มีศูนย์กลางเป็นช่องขนาดใหญ่ที่เรียกว่า ช่องฮาเวอร์เชียน (Haversian canal) ซึ่งเป็นที่อยู่ของหลอดเลือดที่มาเลี้ยงเนื้อเยื่อกระดูก และวงรอบ ๆ จะเป็นที่อยู่ของเซลล์กระดูกที่โตเต็มที่แล้ว ในเนื้อเยื่อกระดูกจะประกอบด้วยเซลล์กระดูก (bone cells) ที่มีส่วนสำคัญในการสร้างและการก่อรูปของกระดูกอีกด้วย เซลล์กระดูกมีสามชนิด ได้แก่
การเจริญพัฒนาของกระดูก.
การเจริญพัฒนาของกระดูกจะเริ่มตั้งแต่ช่วงที่อยู่ในครรภ์ โดยกระบวนการสร้างเนื้อกระดูก (ossification) สามารถแบ่งออกได้เป็นสองรูปแบบ ได้แก่
สำหรับในผู้ใหญ่ แม้กระบวนการเจริญพัฒนาของกระดูกจะหยุดไปแล้ว แต่ยังคงมีกระบวนการก่อรูปของกระดูกอย่างต่อเนื่อง เพื่อซ่อมแซมความเสียหายเล็ก ๆ น้อย ๆ ของกระดูก และเป็นการรักษาระดับแคลเซียมในกระแสเลือดอีกด้วย
ชนิดของกระดูก.
เราสามารถจำแนกรูปร่างของกระดูกในมนุษย์ได้เป็นห้าแบบด้วยกัน ได้แก่
หน้าที่ของกระดูก.
หน้าที่หลักของกระดูก ได้แก่
อุชิวะ
อุจิวะ  เป็นพัดกระดาษชนิดหนึ่งของประเทศญี่ปุ่น มีลักษณะแบนเป็นวงกลม ในสมัยญี่ปุ่นโบราณ อุจิวะมีใช้ประกอบในการตัดสินคดี และในการรบ ในปัจจุบันนิยมใช้ในการประดับประดา และมีการแจกพัดเพื่อโฆษณาสินค้าตามสถานีรถไฟ
รายชื่อโมเลกุลชีวภาพ
เซอร์ไวเวอร์ วานูอาตู
เซอร์ไวเวอร์ วานูอาตู - หมู่เกาะแห่งไฟ  เป็นฤดูกาลที่ 9 ของรายการเรียลลิตี้โชว์ เซอร์ไวเวอร์ ถ่ายทำ บนเกาะวานูอาตู ประเทศวานูอาตู แห่งแปซิฟิกตอนใต้ บริเวณนี้เป็นรอยเคลื่อนตัวของโลก มีแผ่นดินไหวและภูเขาไฟระเบิดมากมายบนหมู่เกาะแทบนี้จนได้ชื่อว่า วงแหวนแห่งไฟ บนเกาะแห่งนี้มีชนเผ่ากลุ่มหนึ่งที่มีวัฒนธรรมที่ชายเป็นใหญ่ และมีพิธีกรรมที่ต้องสืบต่อจากปู่สู่พ่อ พ่อสู่ลูกชายเป็นทอดๆ ไม่ว่าจะเป็นพิธีโดดหอโดยใช้เพียงเถาวัลย์ไม่กี่เส้นเพื่อแสดงถึงความกล้าหาญของเพศชาย นอกจากนั้นบนเกาะนี้หมู (ป่า) ถือว่าเป็นรางวัลและของสังเวยอย่างดีบนเผ่า ส่วนต่างๆของหมู ไม่ว่าจะเป็นกะโหลก น้ำมันหมู กลายเป็นส่วนประกอบสำคัญของพิธีกรรมบนเกาะนี้ วานูอาตูเป็นฤดูกาลที่ 2 ที่เผ่าถูกแบ่งออกเป็นเผ่าชายล้วนและเผ่าหญิงล้วน หลังจากที่ฤดูกาลที่ 6 เคยทำมา
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 17 กันยายน พ.ศ. 2547 เวลา 13:00 น. ตามเวลาประเทศไทย
อุทยานแห่งชาติโยเซมิตี
อุทยานแห่งชาติโยเซมิตี  เป็นอุทยานแห่งชาติที่อยู่ในรัฐแคลิฟอร์เนียของสหรัฐ มีพื้นที่ 1,189 ตารางไมล์ หรือ 3,081 ตารางกิโลเมตร หรือ 1,925,625 ไร่ โดยมีพื้นที่จรดทะเลทรายเนวาดา อุทยานแห่งชาติโยเซมิตีเป็นสถานที่ท่องเที่ยวสำคัญแห่งหนึ่งของสหรัฐอเมริกามีนักท่องเที่ยวเฉลี่ย 3 ล้านคนต่อปี และได้เป็นแหล่งมรดกโลกเมื่อ พ.ศ. 2527 โยเซมิตีเป็นที่รู้จักในชื่อของหน้าผาหินแกรนิต ยอดเขาโดมครึ่งซีก (half dome) น้ำตกขนาดใหญ่หลายน้ำตก และพื้นที่ประมาณร้อยละ 89 ของอุทยานเป็นป่าที่มีสัตว์อาศัยอยู่
อุทยานแห่งชาติโยเซไมต์
คลัง (โปรแกรม)
คลังโปรแกรม หรือ ไลบรารี  ในทางวิทยาการคอมพิวเตอร์ คือส่วนที่รวบรวมกระบวนการ (process) และฟังก์ชันย่อย (subroutine) ต่าง ๆ ซึ่งอาจจะรวมซอร์สโค้ดหรือไม่ก็ได้ ที่จำเป็นต้องใช้ในการเขียนซอฟต์แวร์หรือใช้ในการทำงานของโปรแกรมหนึ่งๆ
ไมโครซอฟต์วินโดวส์
นักพัฒนาโปรแกรม
ยูเจนอล
ยูเจนอล  (C10H12O2) เป็นทางโครงสร้างเคมีเป็นส่วนโซ่อัลลิลของกัวอะคอล (guaiacol) หรือ 2-เมตทอกซิ-4-(2-โพรพินิล) ฟีนอล เป็นของเหลวคล้ายน้ำมันสีเหลืองอ่อน สกัดได้จากน้ำมันหอมระเหย โดยเฉพาะจากกานพลู (clove) และอบเชย (cinnamon) ละลายได้เล็กน้อยในน้ำ ละลายได้ดีในตัวทำละลายอินทรีย์ มีกลิ่นคล้ายกานพลู มีประโยชน์ดังนี้
การได้ยาเกินขนาด.
การได้ยาเกินขนาดจะมีอาการดังนี้
วานิลลิน
วานิลลิน  หรือ "4-ไฮดรอกซี่-3-เมตทอกซี่เบนซัลดีไฮด์" เป็นสารประกอบอินทรีย์ที่มีสูตรโมเลกุลดังนี้ C8H8O3 ส่วนที่เป็น ฟังก์ชันนัลกรุป
ของมันคือ
ในธรรมชาติสามารถสกัดได้จาก เมล็ด วานิลลา วานิลลินสังเคราะห์ใช้เป็นตัวแต่งกลิ่นใน อาหาร เครื่องดื่ม และยาสารสกัดวานิลลา ในธรรมชาติจะมีสารประกอบแตกต่างกันเป็นร้อยชนิด เนื่องจากวานิลลินที่ได้จากธรรมชาติมีราคาแพงมากดังนั้นวานิลลินที่ใช้ในอุตสาหกรรมจึงได้จากการสังเคราะห์ การสังเคราะห์เพื่อการค้าครั้งแรกตั้งต้นจาก ยูเจนอล (eugenol) เมื่อผ่านกระบวนการ ไอโซเมอเรชันจะได้ ไอโซยูเจนอล (isoeugenol) และตามด้วนกระบวนการออกซิเดชันจะได้วานิลลินแต่ปัจจุบันได้จาก
การเต้นแท็ป
การเต้นแท็ป หรือ แท็ปแดนซ์  เป็นการเต้นรำชนิดหนึ่งถือกำเนิดขึ้นในสหรัฐอเมริกาในช่วงคริสต์ศตวรรษที่ 19 ในปัจจุบันเป็นที่นิยมทั่วโลก ชื่อของการเต้นรำชนิดนี้เกิดมาจากเสียง "แท็ป แท็ป" จากแผ่นเหล็กภายใต้รองเท้าเต้นสัมผัสกับพื้น การเต้นรำชนิดนี้ไม่เพียงแต่ เป็นเพียงการแสดงเต้นรำ แต่รวมถึงการสร้างจังหวะเสียงเหมือนนักดนตรีอีกทางหนึ่ง
การเต้นแท็ปถือกำเนิดในเขตไฟว์พอยส์ในเมืองนิวยอร์กโดยเกิดจากการผสมผสานของการเต้นรำของแอฟริกา ไอร์แลนด์ สวีเดนและอังกฤษ ทำให้เกิดการเต้นแท็ปในลักษณะของอเมริกันถือกำเนิดขึ้น และได้เป็นที่นิยมเมื่อมีการแสดงลักษณะวอเดอวิลล์ (Vaudeville) ในโรงละครบรอดเวย์ ซึ่งในช่วงเวลานั้น การเต้นแท็ป ยังคงเรียกว่า การเต้นแจ๊ส (jazz dance) เนื่องมาจากเพลงหลักที่ใช้ในแท็ปคือแจ๊ส
ลักษณะเฉพาะของแท็ป.
รองเท้าแท็ปจะมีแผ่นเหล็กสองแผ่นที่ปลายเท้าและส้นเท้าสำหรับสร้างจังหวะ จังหวะของแท็ปปกติจะใช้ที่ 8 จังหวะ (1, 2, 3, 4, 5, 6, 7, 8, หยุด, 1, 2, ...) และสามารถปรับเปลี่ยนได้ตามจังหวะของตัวเอง แท็ปสามารถเต้นตามจังหวะของเพลง หรือขึ้นจังหวะเอกได้โดยไม่จำเป็นต้องมีเพลงกำกับ ท่าเต้นพื้นฐานของแท็ปได้แก่
ตัวอย่างการผสมของท่าแท็ปพื้นฐาน อาจผสมได้หลายอย่างเช่น แฟลป 4 ครั้ง เป็น 8 จังหวะ หรือ ชัฟเฟิล 3 ครั้ง (6 จังหวะ) รวมกับเคาะที่ส้นเท้าอีก 2 จังหวะ
เต้นแท็ป
นอม ชอมสกี
หมู่ฟังก์ชัน
หมู่ฟังก์ชัน  เป็นส่วนโครงสร้างย่อยของโมเลกุลที่มีองค์ประกอบและโครงสร้างเฉพาะตัว หมู่ฟังก์ชันมักเป็นตัวกำหนดการทำปฏิกิริยาและสมบัติทางเคมีอื่น ๆ ของโมเลกุลที่มีพวกมันเป็นส่วนประกอบ
ตารางต่อไปนี้แสดงหมู่ฟังก์ชันนัลที่พบได้บ่อย ๆ ในวิชาเคมีอินทรีย์ สูตรโครงสร้างของหมู่ฟังก์ชันจะใช้สัญลักษณ์ R และ R' แทนกลุ่มของอะตอมใด ๆ ซึ่งโดยทั่วไปแล้วหมายถึงส่วนที่เหลือของโมเลกุลที่มีหมู่ฟังก์ชันนั้นเป็นส่วนประกอบ
การรวมชื่อฟังก์ชันนัลกรุป เข้ากับชื่อสารประกอบหลัก อัลเคน (alkane) จะทำให้มีน้ำหนักในระบบการตั้งชื่อสารเคมี (systematic name) เพื่อใช้ตั้งชื่อ สารประกอบอินทรีย์
อะตอมที่ไม่ใช่ไฮโดรเจนในฟังก์ชันนัลกรุป จะเชื่อมต่อซึ่งกันและกันแกบโมเลกุลที่ว่างด้วย
โควาเลนต์ บอนด์ (covalent bond) แต่ถ้ากลุ่มของอะตอมเชื่อมต่อกับโมเลกุลว่างด้วยแรง
ไอออนิก (ionic forces) กลุ่มของอะตอมนั้นจะถูกเรียกว่า พอลิอะตอมิก ไอออน (polyatomic ion) หรือ คอมเพล็ก ไอออน (complex ion) และทั้งหมดนี้จะถูกเรียกว่า
อนุมูลทางเคมี (radical) หรือ อนุมูลอิสระ (free radical)
คาร์บอนตัวแรกหลังคาร์บอนที่ติดกับฟังก์ชันนัลกรุปจะเรียกว่า แอลฟ่า คาร์บอน
ทฤษฎีแม่เหล็กไฟฟ้า
ทฤษฎีแม่เหล็กไฟฟ้า  เป็นสาขาหนึ่งของวิชาฟิสิกส์ที่เกี่ยวข้องกับการศึกษา แรงแม่เหล็กไฟฟ้า ซึ่งเป็นปฏิสัมพันธ์ทางกายภาพชนิดหนึ่งที่เกิดขึ้นระหว่างอนุภาคใด ๆ ที่มีประจุไฟฟ้า แรงแม่เหล็กไฟฟ้านั้นถูกส่งผ่านโดยสนามแม่เหล็กไฟฟ้า (Electromagnetic field) ที่ประกอบไปด้วยสนามไฟฟ้า และสนามแม่เหล็ก และเป็นต้นเหตุของการแผ่รังสีแม่เหล็กไฟฟ้าเช่นแสง แรงแม่เหล็กไฟฟ้าเป็นหนึ่งในสี่ปฏิสัมพันธ์พื้นฐาน (เรียกอีกแบบเป็น "แรง") ในธรรมชาติ อีกสามแรงพื้นฐานได้แก่ อันตรกิริยาอย่างเข้ม, อันตรกิริยาอย่างอ่อน และแรงโน้มถ่วง
แม่เหล็กไฟฟ้ามาจากภาษาอังกฤษ electromagnet คำนี้ป็นรูปแบบผสมของคำภาษากรีกสองคำได้แก่ ἤλεκτρον (ēlektron) หมายถึง อิเล็กตรอน และ μαγνῆτιςλίθος (magnētis lithos) ซึ่งหมายถึง "หินแม่เหล็ก" ซึ่งเป็นแร่เหล็กชนิดหนึ่ง ปรากฏการณ์แม่เหล็กไฟฟ้าถูกนิยามในความหมายของแรงแม่เหล็กไฟฟ้า บางครั้งถูกเรียกว่าแรงลอเรนซ์ ซึ่งประกอบด้วยทั้งไฟฟ้าและแม่เหล็กในฐานะที่เป็นสององค์ประกอบของปรากฏการณ์เดียวกัน
แรงแม่เหล็กไฟฟ้ามีบทบาทสำคัญในการกำหนดคุณสมบัติภายในของวัตถุส่วนใหญ่ที่พบในชีวิตประจำวัน สสารทั่วไปจะได้รูปของมันจากผลของแรงระหว่างโมเลกุล (Intermolecular force) ของโมเลกุลแต่ละตัวในสสาร แรงแม่เหล็กไฟฟ้าระหว่างนิวเคลียสและอิเล็กตรอนยึดเหนี่ยวอิเล็กตรอนตามกลไกคลื่นแม่เหล็กไฟฟ้าเข้ากับวงโคจรรอบนิวเคลียส และยึดเหนี่ยวอะตอมไว้ด้วยกันซึ่งเป็นองค์ประกอบหลักของโมเลกุล แรงแม่เหล็กไฟฟ้าเป็นตัวการให้เกิดพันธะเคมีระหว่างอะตอมทำให้เกิดโมเลกุลและแรงระหว่างโมเลกุล กระบวนการนี้จะควบคุมกระบวนการที่เกี่ยวข้องทั้งหลายในทางเคมีซึ่งเกิดขึ้นจากการมีปฏิสัมพันธ์ระหว่างอิเล็กตรอนในวงโคจรของอะตอมหนึ่งกับอิเล็กตรอนอื่นในวงโคจรของอะตอมที่อยู่ใกล้เคียง ซึ่งจะถูกกำหนดโดยการปฏิสัมพันธ์ระหว่างแรงแม่เหล็กไฟฟ้ากับโมเมนตัมของอิเล็กตรอนเหล่านั้น
มีคำอธิบายของสนามแม่เหล็กไฟฟ้าทางคณิตศาสตร์จำนวนมาก ในไฟฟ้าพลศาสตร์แบบคลาสสิก (classical electrodynamics) สนามไฟฟ้าจะอธิบายถึงศักย์ไฟฟ้าและกระแสไฟฟ้า ในกฎของฟาราเดย์ สนามแม่เหล็กจะมาพร้อมกับการเหนี่ยวนำแม่เหล็กไฟฟ้าและแม่เหล็ก, และสมการของแมกซ์เวลจะอธิบายว่า สนามไฟฟ้าและสนามแม่เหล็กถูกสร้างขึ้นได้อย่างไร มีการเปลี่ยนแปลงซึ่งกันและกันอย่างไร และมีการเปลี่ยนแปลงโดยประจุและกระแสได้อย่างไร
นัยยะทางทฤษฎีของแม่เหล็กไฟฟ้า โดยเฉพาะการสถาปนาความเร็วของแสงที่ขึ้นอยู่กับคุณสมบัติของ "ตัวกลาง" การกระจายคลื่น ((ความสามารถในการซึมผ่าน (permeability) และแรงต้านสนามไฟฟ้า) นำไปสู่​​การพัฒนาทฤษฎีสัมพัทธภาพพิเศษโดย อัลเบิร์ต ไอน์สไตน์ในปี 1905